Ο **Αναστάσιος (Τάσος) Μπακασέτας** (Κόρινθος, 28 Ιουνίου 1993) είναι Έλληνας διεθνής ποδοσφαιριστής που αγωνίζεται στο Ελληνικό Πρωτάθλημα με τον Παναθηναϊκό. Είναι επίσης ο αρχηγός της Εθνικής Ελλάδος.

Συλλογική καριέρα
-----------------

### Αστέρας Τρίπολης

Ξεκίνησε την ποδοσφαιρική του καριέρα από τα τμήματα υποδομής του Αστέρα Τρίπολης και το 2010 προωθήθηκε στην πρώτη ομάδα του συλλόγου, παίρνοντας το νούμερο 12 στη φανέλα. Την αγωνιστική περίοδο 2010–11 έκανε πέντε εμφανίσεις στο Πρωτάθλημα και δύο στο Κύπελλο. Το ντεμπούτο του στη Σούπερ Λίγκα το έκανε ξεκινώντας ως βασικός σε μια ήττα της ομάδας του από την Ξάνθη. Στο Κύπελλο Ελλάδας έκανε την πρώτη του εμφάνιση σε μια ήττα 1–0 από τον Ολυμπιακό. Την τελευταία του συμμετοχή για την περίοδο 2010–11, με τους Αρκάδες, την πραγματοποίησε εναντίον της ΑΕΚ στις 16 Ιανουαρίου 2011.

#### Δανεισμός στον Θρασύβουλο Φυλής

Στη μεταγραφική περίοδο του Ιανουαρίου του Πρωταθλήματος 2010–11 παραχωρήθηκε με τη μορφή δανεισμού στον Θρασύβουλο Φυλής. Αγωνίστηκε 10 φορές με τον Θρασύβουλο σημειώνοντας ένα τέρμα σε μια νίκη εναντίον του Εθνικού Αστέρα στις 28 Φεβρουαρίου 2011. Επέστρεψε στον Αστέρα Τρίπολης με τη λήξη της περιόδου 2010–11.

#### Δανεισμός στον Άρη Θεσσαλονίκης

Τον Ιανουάριο του 2014 παραχωρήθηκε ξανά ως δανεικός για ένα εξάμηνο στον Άρη Θεσσαλονίκης. Έκανε την πρώτη του εμφάνιση με τον Άρη σε μια εκτός έδρας ήττα 4–3 από τον Λεβαδειακό, σκοράροντας δύο τέρματα στον αγώνα. Σημείωσε ένα ακόμη γκολ πριν τη λήξη του δανεισμού του. Στο τέλος της περιόδου επέστρεψε και πάλι στην ομάδα της Τρίπολης.

#### Επιστροφή στον Αστέρα Τρίπολης

Το καλοκαίρι του 2014, στον εντός έδρας αγώνα απέναντι στη φινλανδική Ροβανιέμι, σημείωσε το πρώτο του τέρμα σε ευρωπαϊκή διασυλλογική διοργάνωση, το οποίο ήταν το τέταρτο της ομάδας του στην εν λόγω αναμέτρηση, εδραιώνοντας τη νίκη των Αρκάδων και εξασφαλίζοντας ουσιαστικά την ιστορική πρόκριση τους στον επόμενο γύρο του Europa League (2014-15).

Μερικές ημέρες αργότερα, τον Αύγουστο του 2014, ανανέωσε τη συνεργασία του με τον αρκαδικό σύλλογο μέχρι το καλοκαίρι του 2017.

### Πανιώνιος

Έπειτα από πέντε μήνες, τον Ιανουάριο του 2015, έλυσε το συμβόλαιο του με την ομάδα της Τρίπολης, για να συνεχίσει στον Πανιώνιο, με τον οποίο υπέγραψε διετές συμβόλαιο συνεργασίας.

Με τους κυανέρυθρους πραγματοποίησε 50 εμφανίσεις και σημείωσε 13 γκολ.

### ΑΕΚ

Τον Ιούνιο του 2016 μεταγράφηκε στην ΑΕΚ, υπογράφοντας συμβόλαιο τριετούς διάρκειας.

Την σεζόν 2017–18 κέρδισε τον τίτλο με την ομάδα της ΑΕΚ στο Ελληνικό Πρωτάθλημα.

### Αλάνιασπορ

Τον Ιούνιο του 2019 εντάχθηκε στην τουρκική Αλάνιασπορ, στην οποία παρέμεινε για δύο έτη, κάνοντας 53 συμμετοχές με 17 γκολ.

### Τράμπζονσπορ

Στις 12 Φεβρουαρίου 2021 παρουσιάστηκε από την Τράμπζονσπορ, όπου στις 14 Φεβρουαρίου 2021 έκανε την πρώτη του εμφάνιση με την τουρκική ομάδα. 

Την σεζόν 2021–22 αναδείχτηκε πρωταθλητής με την ομάδα του στην τουρκική Σούπερ Λιγκ και κατέκτησε επίσης το Σούπερ Καπ Τουρκίας 2022. 

Την σεζόν 2022–23 συγκαταλέγεται στην «κορυφαία ομάδα» της Σούπερ Λιγκ.

### Παναθηναϊκός

Στις 22 Ιανουαρίου 2024 ο Παναθηναϊκός ανακοίνωσε την απόκτηση του Τάσου Μπακασέτα για τα επόμενα 3,5 χρόνια, με τον παίκτη να επιστρέφει στην Ελλάδα και το ελληνικό πρωτάθλημα μετά από απουσία 4,5 ετών.

Διεθνής καριέρα
---------------

Υπήρξε μέλος των μικρότερων εθνικών ομάδων και συγκεκριμένα της Νέων (Κ-19) την περίοδο 2011–2013 (13 συμμετοχές/3 τέρματα), της οποίας υπήρξε βασικό στέλεχος στην πορεία μέχρι τον τελικό του ευρωπαϊκού πρωταθλήματος Νέων το 2012, καθώς και της Ελπίδων (Κ-21) (2013-14).

Στην Ανδρών κλήθηκε πρώτη φορά για τους εκτός έδρας φιλικούς αγώνες εναντίον της Αυστραλίας τον Ιούνιο του 2016, όπου και πραγματοποίησε το ντεμπούτο του στις 4 του ίδιου μήνα.

Τίτλοι & Διακρίσεις
-------------------

### Συλλογικοί

ΑΕΚ
* Πρωτάθλημα Ελλάδας **(2018)**

Τράμπζονσπορ
* Πρωτάθλημα Τουρκίας (**2022**)
* Σούπερ Καπ Τουρκίας (**2022**)

### Διεθνείς

Εθνική Ελλάδος Κ-19
* Φιναλίστ Ευρωπαϊκού Πρωταθλήματος Ποδοσφαίρου Κ-19

### Ατομικοί

* Καλύτερη ενδεκάδα Σούπερ Λιγκ Ελλάδας: 2015–16
* Καλύτερος Έλληνας παίκτης που αγωνίζονται στο εξωτερικό: 2019–20, 2021–22
* Καλύτερη ενδεκάδα Σούπερ Λιγκ Τουρκίας: 2022–23

Παραπομπές
----------

1. ↑  Αστέρας – Ροβανιέμι 4–2, www.contra.gr
2. ↑  Ανανέωσαν Μπακασέτας και Κουρμπέλης, www.axortagos.gr[*νεκρός σύνδεσμος*]
3. ↑  Τέλος ο Μπακασέτας από τον Αστέρα, www.sport-fm.gr
4. ↑  "Πάνθηρας" ο Μπακασέτας, www.sport-fm.gr
5. ↑  Ανακοίνωσε Μπακασέτα η ΑΕΚ, www.sport-fm.gr
6. ↑  «Μπακασέτας: Παρουσιάστηκε και επίσημα από την Τράμπζονσπορ». *sportime.gr*. 12 Φεβρουαρίου 2021. Ανακτήθηκε στις 29 Ιανουαρίου 2024.
7. ↑  «Στον Παναθηναϊκό ο Τάσος Μπακασέτας». *ΠΑΕ ΠΑΝΑΘΗΝΑΪΚΟΣ*. 22 Ιανουαρίου 2024. Ανακτήθηκε στις 22 Ιανουαρίου 2024.
8. ↑  Εθνική Νέων 2012, www.sport24.gr
9. ↑  Αυτούς διάλεξε για Αυστραλία ο Σκίμπε, www.sport-fm.gr
10. ↑  Ντεμπούτο για Μπακασέτα, www.enwsi.gr[*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η καριέρα του Τάσου Μπακασέτα στο soccerway.com
* Το προφίλ του Τάσου Μπακασέτα στο transfermarkt

|  |  |  |  |
| --- | --- | --- | --- |
| 

| π • σ • ε
Ποδοσφαιριστές ΠΑΟ – τρέχουσα σύνθεση |
| --- |
|  |
| 

* 2 Βαγιαννίδης
* 3 Χουάνκαρ
* 4 Πέρεθ
* 5 Σένκεφελντ (c)
* 6 Ζέκα
* 7 Ιωαννίδης
* 8 Μπακασέτας
* 9 Σπόραρ
* 10 Μπερνάρ
* 11 Λημνιός
* 12 Λοντίγκιν
* 14 Πάλμερ-Μπράουν
* 15 Ξενόπουλος
* 16 Τσέριν
* 17 Μαντσίνι
* 20 Ούγκο
* 21 Γεντβάι
* 22 Αϊτόρ
* 23 Μάγκνουσον
* 24 Σιδέρας
* 26 Φικάι
* 25 Μλαντένοβιτς
* 27 Κώτσιρας
* 29 Γιερεμέγιεφ
* 31 Τζούρισιτς
* 34 Παλάσιος
* 52 Βιλένα
* 55 Αράο
* 69 Ντρονγκόφσκι
* 77 Βέρμπιτς
* 90 Φρόκου
* 91 Μπρινιόλι
* 94 Ακαϊντίν
* 95 Μπιλάλ
* Προπονητής: Τερίμ

 |

 |